Príloha č. 8: Návrh Kúpnej zmluvy

**Príloha č. 8: Návrh Kúpnej zmluvy**

Názov obchodnej verejnej súťaže:

Doplnenie komponentov na validáciu cestovných dokladov a systému bezhotovostného predaja

**Poznámka vyhlasovateľa súťaže:** Bližšie informácie týkajúce sa návrhu obchodno-zmluvných podmienok, t.j. návrhu Kúpnej zmluvy sú uvedené vo Výzve na obchodnú verejnú súťaž v bode III.3).

**Kúpna zmluva**

uzatvorená podľa § 409 a nasl. zákona č. 513/1991 Zb. (ďalej ako „Obchodný zákonník“) v znení neskorších predpisov

**Zmluvné strany:**

**Predávajúci:**

Názov:

Sídlo:

Zastúpený :

Bankové spojenie:

IČO:

DIČ:

IČ pre DPH:

IBAN:

SWIFT:

(ďalej len „Predávajúci“)

**Kupujúci:**

Názov: **Dopravný podnik mesta Žiliny s.r.o.**

Sídlo: Kvačalova 2, 011 40 Žilina

Obchodný register: Okresný súd Žilina, Oddiel: Sro, Vložka číslo: 3510/L

Zastúpený: Ing. Ján Barienčík, PhD., konateľ

Bankové spojenie: Slovenská sporiteľňa, a.s.

IČO: 36 007 099

DIČ: 2020447583

IČ pre DPH: SK2020447583

IBAN: SK1909000000005035044524

SWIFT: GIBASKBX

(ďalej len „Kupujúci“)

**Preambula**

Zmluvné strany uzatvárajú túto Kúpnu zmluvu (ďalej len ako „zmluva“ v príslušnom gramatickom tvare) na základe výsledku verejného obstarávania, zákazky s názvom „Doplnenie komponentov na validáciu cestovných dokladov a systému bezhotovostného predaja“ , ktoré bolo realizované formou obchodnej verejnej súťaže podľa § 281- 288 a nasledujúcich ustanovení zákona č. 513/1991 Zb. v znení neskorších predpisov.

**Článok I.**

**Predmet zmluvy**

I.1 Predávajúci sa zaväzuje dodať Kupujúcemu za stanovených podmienok uvedených v tejto zmluve **tovary** (ďalej aj ako „tovar“, alebo „predmet zmluvy“ v príslušnom gramatickom tvare), ktorých názov, špecifikácia, množstvo a cena sú uvedené v Prílohe č. 1 Kúpnej zmluvy (Cenník tovarov).

I.2 **Súčasťou dodávky** (zahrnuté v celkovej cene za dodávané tovary) sú:

1. preprava predmetu zmluvy na miesto dodania (sídlo Kupujúceho),
2. inštalácia, montáž a uvedenie predmetu zmluvy do funkčnej prevádzky,
3. testovacia prevádzka v rozsahu 30 kalendárnych dní (po dodaní všetkých tovarov podľa Prílohy č. 1 Kúpnej zmluvy),
4. vykonanie funkčnej skúšky o dĺžke trvania 7 kalendárnych dní a zdokumentovanie priebehu funkčnej skúšky v protokole o funkčnej skúške celého predmetu zmluvy, pričom ukončenie funkčnej skúšky má v protokole uvedený status „úspešná funkčná skúška“ v príslušnom gramatickom tvare,
5. úplné a včasné odborné zaškolenie personálu Kupujúceho (v rozsahu 20 až 25 osôb) a to bez nároku na odmenu,
6. technická dokumentácia (vyhotovená v slovenskom alebo českom jazyku) minimálne v elektronickej forme na dátovom nosiči, týkajúca sa označovačov s príslušenstvom,
7. návod na použitie (vyhotovený v slovenskom alebo českom jazyku) minimálne v elektronickej forme na dátovom nosiči, týkajúci sa:

* označovačov s príslušenstvom,
* internetového predaja cestovných lístkov,
* overovacích prenosných terminálov,

1. katalóg náhradných dielov (vyhotovený v slovenskom alebo českom jazyku) s aktuálnymi objednávacími číslami minimálne v elektronickej forme na dátovom nosiči, týkajúci sa označovačov s príslušenstvom,
2. EÚ vyhlásenia o zhode (dokumenty vyhotovené v listinnej forme v slovenskom jazyku, českom jazyku alebo anglickom jazyku):
   1. označovačov,
   2. obslužných terminálov pre bezkontaktné čipové karty,
   3. overovacích prenosných terminálov,
   4. terminálov pre platobné karty.

I.3 Predávajúci záväzne potvrdzuje, že ním ponúkaný tovar je nový a bez vád.

I.4 Kupujúci sa zaväzuje za dodaný predmet zmluvy riadne a včas zaplatiť Predávajúcemu dohodnutú kúpnu cenu.

**Článok II.**

**Cena za predmet zmluvy**

II.1 Cena za predmet zmluvy je stanovená v súlade so zákonom o cenách č. 18/1996 Z. z. v znení neskorších predpisov.

II.2 Cena je uvedená v mene EURO (EUR) a sú v nej zahrnuté všetky náležitosti uvedené v Článku I. tejto zmluvy.

II.3 Kúpna cena spolu za celý predmet zmluvy je: ......................... EUR bez DPH.

Kúpna cena spolu v EUR bez DPH a kúpna cena jednotlivých tovarov je uvedená v Prílohe č. 1 Kúpnej zmluvy (Cenník tovarov).

Kúpna cena spolu v EUR bez DPH za celý predmet obchodnej verejnej súťaže je uvedená tiež v Prílohe č. 2 Kúpnej zmluvy (Návrh na plnenie kritérií).

Podľa platnej legislatívy Slovenskej republiky k dátumu predkladania ponuky uchádzač je:

1. Predávajúci so sídlom v Slovenskej republike, je platiteľom dane z pridanej hodnoty (DPH) na území Slovenskej republiky\*

alebo

1. Predávajúci so sídlom v Slovenskej republike, nie je platiteľom dane z pridanej hodnoty (DPH) na území Slovenskej republiky\*

alebo

1. iné *(tu uvedie informácie týkajúce sa uvedenia ceny a platby DPH Predávajúci so sídlom mimo Slovenskej republiky, ktorý napr. nie je platiteľom DPH na území Slovenskej republiky)* \*.....................................

\* *Predávajúci označí jednu z možností a,b,c vyššie zakrúžkovaním písmena a*

*v prípadne možnosti c) doplní informácie o štáte sídla a o platbe DPH*

Kupujúci je platiteľom DPH podľa platnej legislatívy Slovenskej republiky.

II.4 Daň z pridanej hodnoty (DPH) sa uplatní podľa platného Zákona č. 222/2004 Z. z. o dani z pridanej hodnoty v znení neskorších predpisov.

II.5 Ak bude Predávajúci zverejnený v Zozname platiteľov DPH, u ktorých nastali dôvody na zrušenie registrácie pre DPH v zmysle zákona č. 222/2004 Z.z. o dani z pridanej hodnoty v znení neskorších predpisov, Kupujúci neuhradí Predávajúcemu sumu DPH uvedenú na faktúre. Sumu DPH uhradí Kupujúci Predávajúcemu na základe preukázania úhrady DPH daňovému úradu za príslušný mesiac / štvrťrok čestným vyhlásením, že DPH na konkrétnej faktúre bola uhradená daňovému úradu v lehote splatnosti, fotokópiou daňového priznania k DPH a fotokópiou výpisu z bankového účtu o zaplatení DPH.

II.6 Právo na zaplatenie dohodnutej kúpnej ceny za príslušnú dodávku tovaru podľa bodu IV.3 zmluvy vznikne Predávajúcemu riadnym dodaním celého predmetu zmluvy a iba v prípade, ak je súhrnný preberací protokol o prebratí, podľa V.11, podpísaný oprávnenými zástupcami obidvoch zmluvných strán.

II.7 Cena uvedená v bode II.3 je v súlade s cenami, ktoré sú uvedené v Prílohe č. 1 Kúpnej zmluvy a v Prílohe č. 2 Kúpnej zmluvy a tieto ceny sú platné počas celej doby účinnosti zmluvy.

**Článok III.**

**Platobné podmienky**

III.1 Predmet plnenia zmluvy je financovaný z vlastných zdrojov Kupujúceho.

III.2 Predávajúci je povinný doručiť daňový doklad – faktúru vo výške ceny, ktorá zodpovedá riadnemu dodaniu tovaru a je v súlade s Čl. II. bod II.3.

Predávajúci má **právo vystaviť faktúru** po riadnom splnení dodávky tovaru. Riadnym splnením dodávky tovaru sa rozumie dodanie predmetu plnenia podľa bodu IV.3 do miesta dodania uvedeného v bode IV.1 tejto zmluvy a vyhotovení súhrnného preberacieho protokolu podľa bodu V.11.

Prílohou faktúry musí byť súhrnný preberací protokol podľa bodu V.11 Zmluvy, podpísaný oprávnenými zástupcami obidvoch zmluvných strán, vyhotovený za ukončenú a riadne dodanú dodávku tovaru podľa bodu IV.3 tejto zmluvy.

III.3 Predávajúci je povinný **doručiť faktúru** poštou Kupujúcemu v štyroch originálnych vyhotoveniach aj s príslušným súhrnným preberacím protokolom.

**Lehota splatnosti** faktúr je 60 dní odo dňa jej doručenia a prevzatia Kupujúcim. Faktúra musí obsahovať všetky náležitosti daňového dokladu tak, ako predpisuje príslušná záväzná legislatívna norma Slovenskej republiky platná v čase vystavenia faktúry.

III.4 Za deň úhrady sa považuje deň odpísania fakturovanej sumy z účtu Kupujúceho.

III.5 V prípade, že deň splatnosti pripadne na sobotu, nedeľu alebo štátom SR uznaný sviatok, za deň splatnosti sa bude považovať najbližší nasledujúci pracovný deň.

III.6 Do doby doručenia daňového dokladu - faktúry, ktorou Predávajúci fakturuje cenu za predmet plnenia, nie je Kupujúci povinný uhradiť Predávajúcemu cenu za predmet zmluvy.

III.7 Ak daňový doklad – faktúra prevzatý Kupujúcim neobsahuje všetky potrebné náležitosti podľa záväzných právnych predpisov platných na území Slovenskej republiky, je Kupujúci oprávnený bezodkladne takúto faktúru vrátiť Predávajúcemu s požiadavkou o doručenie opravenej a riadne vystavenej faktúry.

Lehota splatnosti doručenej opravenej faktúry Kupujúcemu začína plynúť až od momentu jej prevzatia Kupujúcim.

**Článok IV.**

**Miesto a termín dodania predmetu zmluvy**

IV.1 Miestom dodania celého predmetu zmluvy je sídlo Kupujúceho uvedené v záhlaví tejto zmluvy.

IV.2 Predávajúci dodá Kupujúcemu predmet zmluvy podľa Prílohy č. 1 Kúpnej zmluvy, ktorý bude certifikovaný a schválený na dovoz, predaj a prevádzku v Slovenskej republike a bude vyhovovať platným medzinárodným normám, všeobecne záväzným právnym predpisom Slovenskej republiky a medzinárodným predpisom, ktorými je Slovenská republika viazaná.

IV.3

1. Predávajúci sa zaväzuje dodať Kupujúcemu celý predmet zmluvy **najneskôr do** **piatich (5) mesiacov** plus počet dní podľa bodov I.2c) a I.2d) a to od dátumu nadobudnutia účinnosti zmluvy,
2. Predávajúci sa zaväzuje dodať predmet zmluvy vrátane inštalácie, montáže a uvedenia do funkčnej prevádzky na miesto dodania, v súlade s bodom I.2.a) a bodom I.2.b) v dodacej lehote podľa článku IV.3 písm. a),
3. dátum nadobudnutia účinnosti zmluvy bezodkladne doručí Kupujúci Predávajúcemu písomne listom na adresu Predávajúceho uvedenú v záhlaví tejto zmluvy spolu s dvoma (2) rovnopismi potvrdenej zmluvy.

**Ostatné súčasti dodávky** **podľa Článku I, bodu I.2**

1. odborné zaškolenie personálu Kupujúceho podľa bodu I.2.e) bude zabezpečené najneskôr do doby ukončenia testovacej prevádzky podľa bodu I.2.c) a bodu V.8,
2. súčasti dodávky podľa bodov I.2.f), I.2.g), I.2.h), I.2.i) budú dodané vždy súčasne s tovarmi,
3. Predávajúci sa zaväzuje k tomu, že bude plne súčinný s Kupujúcim pri zavedení platieb platobnými kartami, pričom výsledkom musí byť funkčný platobný systém prostredníctvom terminálov pre platobné karty, ktoré sú súčasťou predmetu zmluvy,
4. funkčný platobný systém prostredníctvom terminálov pre platobné karty, podľa článku IV, bodu IV.3 písmena f) bude odovzdaný najneskôr 1 mesiac pred nadobudnutím účinnosti Tarify dopravcu, ktorým je Kupujúci, v ktorej budú platby platobnými kartami zavedené. Kupujúci najneskôr 2 mesiace pred predpokladaným nadobudnutím účinnosťou Tarify podľa predchádzajúcej vety, oznámi túto skutočnosť Predávajúcemu a vyzve ho na súčinnosť,
5. splnenie podmienok podľa predchádzajúceho odstavca č. IV.3 písmeno g) nezbavuje Predávajúceho povinnosti dodať terminály pre platobné karty, vrátane ich montáže v lehote podľa bodu IV.3 písm. a).

IV.4 Kupujúci si vyhradzuje právo koordinovať priebeh dodania tovarov v rámci príslušných dodávok tovarov.

IV.5 Predávajúci ručí za bezchybné dodanie tovaru a v súlade s tým zabezpečí vhodnú prepravu tovaru vzhľadom na jeho charakter a povahu. Následné vyloženie tovaru v mieste dodania zabezpečí Predávajúci.

IV.6 Pre účely začatia plynutia záruky na akosť sa počíta deň, kedy boli kompletne dodané všetky položky tovarov, bol zrealizovaný celý predmet zmluvy a bol vystavený súhrnný preberací protokol podľa bodu V.11 Zmluvy.

IV.7 Tovary musia byť dodané a zabudované do celého systému tak, aby tento postup nespôsobil odstavenie prevádzky vozidiel MHD.

Jedno vozidlo MHD môže byť odstavené za účelom zabudovania systému maximálne 3 kalendárne dni.

V jeden deň môžu byť odstavené za účelom zabudovania systému maximálne 2 vozidlá MHD.

**Článok V.**

**Plnenie zmluvy**

V.1 Predávajúci sa zaväzuje plniť predmet zmluvy vo vlastnom mene a na vlastnú zodpovednosť.

V.2 Predávajúci znáša nebezpečenstvo vzniku škody na tovare počas jeho prepravy až do okamihu odovzdania tovaru Kupujúcemu. Prechod nebezpečenstva škody prechádza na Kupujúceho až po riadnom dodaní tovaru a jeho prevzatí Kupujúcim.

V.3 Predávajúci je povinný doručiť Kupujúcemu **písomnú výzvu (e-mailom) na každé prevzatie tovaru**. Výzva musí byť Kupujúcemu doručená minimálne dva (2) pracovné dni pred predpokladaným termínom dodania tovaru. Táto výzva na prevzatie tovaru musí obsahovať nasledovné náležitosti: presné označenie odosielateľa a adresáta, navrhovaný deň a čas dodania, identifikovaný predmet dodania, kontaktné údaje osôb Predávajúceho, ktoré budú oprávnené za Predávajúceho jednať vo veci dodania tovaru. Termín dodania tovaru môže byť určený len na pracovný deň v Slovenskej republike v čase medzi 7.00 hod. až 18.00 hod. stredoeurópskeho času.

V.4 Na účely vzájomnej komunikácie vo veciach technických a realizačných sú na strane Predávajúceho aj Kupujúceho ustanovené nasledovné **kontaktné osoby**:

Za Predávajúceho: (meno, priezvisko, telefonický a e-mailový kontakt)

Za Kupujúceho: meno: Ing. Michal Noga – vedúci oddelenia marketingu a rozvoja

tel.: +421 917 679 153

email: michal.noga@dpmz.sk

meno: Ing. Zdenko Šimala – vedúci oddelenia automatizácie riadenia

tel.: +421 918 867 624

email: [zdenko.simala@dpmz.sk](mailto:zdenko.simala@dpmz.sk)

V.5 Tovary sa budú preberať v súlade s Prílohou č. 1 Kúpnej zmluvy. Súčasťou každého čiastočného dodania tovarov musí byť dodací list. Ten bude slúžiť ako podklad pri tvorbe súhrnného preberacieho protokolu, ktorý bude vyhotovený Predávajúcim a potvrdený oprávnenými zástupcami obidvoch zmluvných strán pri riadnom a úplnom dodaní všetkých tovarov v rámci konkrétnej dodávky tovaru podľa bodu IV.3 zmluvy.

V.6 Pri odovzdávaní a preberaní predmetu zmluvy musí Kupujúci a Predávajúci zabezpečiť prítomnosť oprávnených osôb. Za oprávnené osoby sa v tomto prípade považujú osoby, ktoré sa preukážu osobitným plnomocenstvom od Kupujúceho, resp. Predávajúceho oprávňujúcim tieto osoby na prevzatie, resp. odovzdanie daného predmetu zmluvy.

V.7 Po dodaní všetkých tovarov podľa Prílohy č.1 Kúpnej zmluvy, na základe dodacích listov (kedy však ešte nedošlo k potvrdeniu súhrnného preberacieho protokolu oprávnenými zástupcami obidvoch zmluvných strán, vyhotoví Kupujúci záznam o dodaní tovarov. Záznam o dodaní tovarov musí byť potvrdený oprávnenými zástupcami obidvoch zmluvných strán. Vyhotovenie tohto záznamu predchádza začiatku testovacej prevádzky.

V.8 Testovacia prevádzka celého predmetu zmluvy (po dodaní všetkých tovarov podľa Prílohy č. 1 Kúpnej zmluvy sa začne v nasledujúci pracovný deň po vyhotovení záznamu o dodaní tovarov a to v trvaní 30 kalendárnych dní. V deň ukončenia testovacej prevádzky Predávajúci vyhotoví odovzdávajúci protokol o ukončení testovacej prevádzky.

V.9 Nasledujúci pracovný deň po skončení testovacej prevádzky sa začne proces vykonávania funkčnej skúšky v trvaní 7 kalendárnych dní. Výsledok funkčnej skúšky musí nadobudnúť status úspešnej funkčnej skúšky, ktorý bude zaznamenaný v protokole o vykonaní úspešnej funkčnej skúšky.

Úspešnou funkčnou skúškou sa rozumie stav, kedy všetky tovary dodané na základe zmluvy podľa Prílohy č. 1 Kúpnej zmluvy vykazujú stav stabilnej, spoľahlivej a bezchybnej prevádzky. Skutočnosť, či vykonanej funkčnej skúške prináleží status „úspešná funkčná skúška“ overí Kupujúci v rámci kontroly pred podpisom protokolu o vykonaní úspešnej funkčnej skúšky.

V.10 V prípade, že funkčná skúška nenadobudne status „úspešnej funkčnej skúšky“ definovaný podľa bodu V.9 zmluvy, tzn. v protokole o vykonaní funkčnej skúšky budú zaznamenané odchýlky, vady a nedostatky, v tom prípade až do dňa ich odstránenia nebude protokol o vykonaní funkčnej skúšky oprávneným zástupcom Kupujúceho potvrdený, čo má za následok skutočnosť, že dodávka celého predmetu zmluvy nebude zo strany Kupujúceho protokolárne prebratá a tým nedôjde ani k finančnej úhrade za dodávku tovaru.

V.11 Plnenie celého predmetu zmluvy podľa článku I. zmluvy musí byť zo strany Predávajúceho ukončené najneskôr 5 mesiacov plus počet dní podľa bodov I.2c) a I.2d) a to od dátumu nadobudnutia účinnosti zmluvy (bližšie v Článku XI., bod XI.2).

Dodanie celého predmetu zmluvy podľa článku I. zmluvy bude zdokumentované v **súhrnnom preberacom protokole** o dodaní celého predmetu zmluvy. Tento protokol vyhotoví Predávajúci. Protokol potvrdia oprávnení zástupcovia obidvoch zmluvných strán.

**Článok VI.**

**Nadobudnutie vlastníckeho práva**

VI.1 Kupujúci nadobudne vlastnícke právo k predmetu zmluvy až po úplnom zaplatení dohodnutej kúpnej ceny alebo jej príslušnej časti v nadväznosti na § 445 Obchodného zákonníka.

VI.2 Predmet zmluvy nesmie byť zaťažený právami tretích osôb.

**Článok VII.**

**Sankcie**

VII.1 Zmluvná strana, ktorá poruší svoju povinnosť vyplývajúcu zo zmluvy, je povinná nahradiť celú škodu tým spôsobenú druhej zmluvnej strane, s výnimkou, ak preukáže, že porušenie povinností bolo spôsobené okolnosťami vylučujúcimi zodpovednosť.

VII.2 Za omeškanie s úhradou faktúr zaplatí Kupujúci Predávajúcemu úrok z omeškania vo výške 0,02 % z nezaplatenej čiastky za každý deň omeškania.

VII.3 Za omeškanie s odovzdaním diela má Kupujúci právo požadovať od Predávajúceho zaplatenie zmluvnej pokuty podľa bodov VII. 4 a VII.5.

VII.4 Za omeškanie s odstránením vád a nedorobkov vyplývajúcich z výsledku vykonania funkčnej skúšky podľa bodu I.2.d a V.9 má Kupujúci právo požadovať od Predávajúceho zaplatenie zmluvnej pokuty vo výške 2 000,00 EUR za každý deň omeškania.

VII.5 Za nedodržanie dodacej lehoty podľa bodu IV.3 má Kupujúci právo požadovať od Predávajúceho zaplatenie zmluvnej pokuty vo výške 1 000,00 EUR za každý deň omeškania.

VII.6 Predávajúci sa zaväzuje, že uhradí Kupujúcemu v plnej výške škodu, ktorá vznikne Kupujúcemu v dôsledku prípadného omeškania dodania predmetu zmluvy.

VII.7 Vyššie uvedené sankcie za nesplnenie záväzkov vyplývajúcich z tejto zmluvy sú splatné v lehote 60 dní od dátumu prevzatia faktúry zmluvnou stranou, ktorej sa účtuje zmluvná pokuta, resp. sa uplatňuje nárok na zaplatenie úroku z omeškania.

VII.8 Uplatnením sankcií podľa predchádzajúcich bodov tohto ustanovenia článku zmluvy nie je dotknuté právo Kupujúceho na náhradu škody, ktorá mu vznikla porušením povinnosti Predávajúceho, a to v celej výške tejto náhrady, teda aj vo výške, ktorá presahuje dohodnutú zmluvnú pokutu.

VII.9 Zaplatením sankcie sa Predávajúci nezbavuje svojej povinnosti riadne splniť svoj záväzok zo zmluvy.

VII.10 Ak Predávajúci po podpise tejto zmluvy pred začatím dodávok tovarov odstúpi od tejto zmluvy bez udania dôvodu alebo z dôvodov na strane Predávajúceho, je povinný bez vyzvania zaplatiť Kupujúcemu zmluvnú pokutu vo výške 10 % z kúpnej ceny za celý predmet zmluvy bez DPH, definovanej v časti II.3 tejto zmluvy.

**Článok VIII.**

**Záruka, reklamácie a zodpovednosť za vady predmetu zmluvy**

VIII.1 Predávajúci je povinný dodať tovar špecifikovaný v Prílohe č. 1 Kúpnej zmluvy v množstve, akosti a vyhotovení, ktoré určuje táto zmluva. V opačnom prípade má tovar vady a Predávajúci zodpovedá za vady tovaru v zmysle ustanovení § 422 a nasledujúcich Obchodného zákonníka.

VIII.2 Predávajúci zodpovedá za vady, ktoré má dodaný tovar v okamihu, keď prechádza nebezpečenstvo škody na tovare na Kupujúceho a za vady tovaru, ktoré sa vyskytnú po prevzatí dohodnutého tovaru v záručnej dobe.

VIII.3 Dĺžka záručnej doby je stanovená na 36 mesiacov od prevzatia tovaru Kupujúcim na základe súhrnného preberacieho protokolu podľa bodu V.11 Zmluvy. V záručnej dobe je Predávajúci povinný bezplatne odstrániť poruchy predmetu zmluvy, vrátane dopravy potrebných náhradných dielov a vykonanie servisných prác.

VIII.4 Predávajúci sa zaväzuje, že vybaví reklamáciu Kupujúceho uplatnenú v záručnej dobe bez zbytočného odkladu na svoje náklady, najneskôr však do 30 kalendárnych dní po ich písomnom nahlásení Kupujúcim v zmysle platnej legislatívy Slovenskej republiky.

VIII.5 Predávajúci je povinný sa písomne vyjadriť k reklamácii najneskôr do 7 kalendárnych dní po jej doručení. Ak sa v tejto lehote nevyjadrí, má sa za to, že súhlasí s opodstatnenosťou reklamácie.

VIII.6 Predávajúci zodpovedá za vady a nekompletnosť dodávky tovaru v plnom rozsahu. Prípadné reklamácie uplatní Kupujúci prostredníctvom reklamačného listu, v ktorom uvedie potrebné náležitosti.

VIII.7 Reklamáciu posúdia spoločne zástupcovia obidvoch zmluvných strán a Predávajúci oznámi Kupujúcemu stanovisko o oprávnenosti reklamácie v zákonom stanovenej lehote ako aj o ďalšom postupe v predmetnej veci.

**Článok IX.**

**Subdodávatelia**

IX.1 Predávajúci nesmie plnenie zmluvy ako celok postúpiť na vykonanie inému subjektu. Môže však zadať podiel realizácie zákazky subdodávateľovi. Najneskôr v čase uzavretia zmluvy uvedie nastávajúci zmluvný partner (ak je relevantné) údaje o všetkých známych subdodávateľoch a o osobe oprávnenej konať za subdodávateľa, ktorým bude skutočne zadaný podiel z plnenia zmluvy, resp. zákazky. Tieto údaje budú v rozsahu meno a priezvisko, adresa pobytu, dátum narodenia. Informácie o subdodávateľoch sa uvádzajú v bode IX.4 tohto Článku zmluvy.

IX.2 Predávajúci ako zmluvná strana počas trvania tejto zmluvy má povinnosť druhej zmluvnej strane (Kupujúcemu) oznámiť akúkoľvek zmenu údajov o subdodávateľovi.

IX.3 V prípade zmeny subdodávateľa počas plnenia zmluvy, Predávajúci bude povinný Kupujúcemu najneskôr tri (3) pracovné dni pred zmenou subdodávateľa, predložiť písomné oznámenie o zmene subdodávateľa, ktoré bude obsahovať minimálne: identifikačné údaje navrhovaného subdodávateľa vrátane údajov o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.

IX.4 Informácie o subdodávateľoch a osobách oprávnených konať za subdodávateľov (v rozsahu meno a priezvisko, adresa pobytu, dátum narodenia), ktorým je skutočne zadaný podiel z plnenia zmluvy: (tu doplní iba úspešný navrhovateľ, resp. nastávajúci zmluvný partner, t.j. Predávajúci pri podpise zmluvy, resp. v čase jej uzavretia, ak je relevantné).

**Článok X.**

**Osobitné dojednania**

X.1 Zmluvné strany sa dohodli, že ich právne vzťahy, ktoré vzniknú na základe tejto zmluvy a v súvislosti s jej realizáciou, sa budú riadiť právom Slovenskej republiky, predovšetkým Obchodným zákonníkom Slovenskej republiky s vylúčením aplikácie Dohovoru OSN o zmluvách o medzinárodnej kúpe tovaru z roku 1980, a to i v prípade, že jedna zo zmluvných strán je subjekt so sídlom mimo Slovenskej republiky.

X.2 Na prerokovanie akýchkoľvek sporov, ktoré vzniknú z tejto zmluvy, vrátane sporov o jej platnosť, výklad alebo zrušenie, vrátane sporov týkajúcich sa výkladu a/alebo platnosti ustanovení tohto článku zmluvy budú príslušné súdy Slovenskej republiky.

X.3 Kupujúci ani Predávajúci nenesú zodpovednosť za nesplnenie svojich zmluvných záväzkov v dôsledku vyššej moci.

Pod pojmom vyššia moc sa rozumie pôsobenie nepredvídateľných udalostí, ktoré sa vyskytnú po uzavretí zmluvy a ktoré sú mimo možnosti zvládnutia zmluvnými stranami, alebo proti ktorým nemôžu zmluvné strany prijať dostatočné opatrenia, akými sú organizované štrajky celých priemyselných odvetví, vojna, mobilizácia a prírodné pohromy v takom rozsahu, že celkom bránia alebo zásadne spôsobujú meškanie plnenia zmluvných záväzkov niektorej zo zmluvných strán.

Zmluvná strana, na ktorú pôsobí prípad vyššej moci, musí urobiť patričné opatrenia pre obmedzenie alebo minimalizáciu týchto dôsledkov týchto udalostí a k tomu musí predložiť podrobný plán druhej zmluvnej strane. Kupujúci a Predávajúci musia spolupracovať pri predchádzaní meškania alebo akýmkoľvek iným následkom.

Zmluvná strana, ktorá uplatňuje vyššiu moc, je povinná bez meškania písomne informovať druhú zmluvnú stranu o takejto udalosti, jej začiatku a pravdepodobnom trvaní. Podobným spôsobom musí byť oznámený okamih ukončenia udalosti.

X.4 Kupujúci sa zaväzuje poskytnúť Predávajúcemu súčinnosť pri plnení zmluvy v rámci možností, na ktoré má právny dosah.

X.5 Predávajúci nie je oprávnený bez výslovného súhlasu Kupujúceho previesť záväzky zo zmluvy na tretie osoby a to ani čiastočne.

**Článok XI.**

**Záverečné ustanovenia**

XI.1 Túto zmluvu možno ukončiť:

1. dohodou zmluvných strán k dohodnutému dňu;
2. písomnou výpoveďou tejto dohody Kupujúcim, bez uvedenia dôvodu, pričom výpovedná lehota je 3 mesiace a začína plynúť prvým dňom mesiaca nasledujúceho po doručení výpovede Predávajúcemu,
3. zmluvné strany môžu túto zmluvu ukončiť pred uplynutím doby jej platnosti odstúpením v prípade podstatného porušenia povinností druhou zmluvnou stranou;

Spôsob ukončenia zmluvy nemá vplyv na plynutie záručnej doby.

Za podstatné porušenie tejto zmluvy môže oprávnená strana od zmluvy odstúpiť; nárok na náhradu škody a prípadnú zmluvnú pokutu nie je odstúpením dotknutý. Za podstatné porušenie povinností budú zmluvné strany považovať porušenie povinnosti vyplývajúcej z tejto zmluvy alebo v zmysle ustanovenia § 345 Obchodného zákonníka, a to:

1. ak Predávajúci bude v omeškaní s dodaním predmetu tejto zmluvy v množstve, akosti a vrátane súvisiacich služieb tak, ako to určuje uzatvorená zmluva v bode IV.3 dlhšie ako 30 kalendárnych dní,
2. ak Kupujúci bude v omeškaní s úhradou faktúry o viac ako 30 kalendárnych dní od dohodnutého termínu splatnosti faktúry.

Účinky odstúpenia nastávajú dňom doručenia oznámenia o odstúpení jednej zmluvnej strany druhej zmluvnej strane.

XI.2 Táto zmluva nadobúda platnosť dňom jej podpísania oprávnenými zástupcami obidvoch zmluvných strán. Zmluva nadobudne účinnosť dňom nasledujúcim po dni jej zverejnenia v zmysle ust. § 47a zákona č. 40/1964 Zb. Občiansky zákonník v znení neskorších predpisov.

XI.3 Zmluvné strany súhlasia so zverejnením zmluvy podľa § 5 a) a 5 b) zákona č. 211/2000 Z. z. o slobodnom prístupe k informáciám v znení neskorších predpisov.

XI.4 Predávajúci a Kupujúci sa dohodli, že Predávajúci resp. dodávateľ predmetu zmluvy je povinný strpieť výkon kontroly zástupcami Kupujúceho a poskytnúť im všetku potrebnú súčinnosť, a to na mieste, ktoré súvisí s dodaným tovarom.

XI.5 Zmluvné strany sa dohodli, že na ostatné vzájomné vzťahy neupravené touto zmluvou sa vzťahujú ustanovenia platného Obchodného zákonníka, prípadne ďalšie právne predpisy majúce vzťah k predmetu tejto zmluvy.

XI.6 Zmluvné strany sa zaväzujú zaistiť všetkými možnými prostriedkami, aby nedochádzalo ku korupčným konaniam v rámci obchodných vzťahov. Zmluvné strany prehlasujú, že zastávajú prístup nulovej tolerancie ku korupcii na všetkých úrovniach a vyžadujú od svojich vlastných zamestnancov a zmluvných partnerov konanie v súlade s protikorupčnými zákonmi.

XI.7 Zmluvné strany sa zaväzujú neodkladne oznámiť druhej zmluvnej strane akékoľvek zmeny adries, alebo iných identifikačných údajov uvedených v záhlaví tejto zmluvy počas plnenia predmetu zmluvy.

XI.8 Zmluva je vyhotovená v piatich (5) rovnopisoch, z ktorých tri (3) rovnopisy obdrží Kupujúci a dva (2) rovnopisy obdrží Predávajúci. Všetky sú považované za originál.

XI.9 Akékoľvek zmeny alebo doplnenia zmluvy môžu byť vykonané výlučne písomným dodatkom k zmluve po vzájomnej dohode zmluvných strán a dodatok k zmluve musí byť podpísaný oprávnenými osobami obidvoch zmluvných strán.

XI.10 Neoddeliteľnou súčasťou tejto zmluvy sú Príloha č. 1 až Príloha č. 4, ktoré sú takto označené, pričom platí, že v prípade akýchkoľvek rozporov medzi textáciou tejto zmluvy a textáciou jednotlivých príloh k tejto zmluve, bude mať prednosť táto zmluva.

XI.11 Zmluvné strany prehlasujú, že obsah tejto zmluvy sa zhoduje so súhlasnými, slobodnými a vážnymi prejavmi ich skutočnej vôle a že zmluvu neuzavreli v tiesni ani za nápadne nevýhodných podmienok. Zmluvné strany si zmluvu prečítali, jej obsahu porozumeli a na znak súhlasu ju vlastnoručne podpísali.

**Neoddeliteľnou súčasťou Kúpnej zmluvy sú nasledovné prílohy:**

Príloha č. 1: Cenník tovarov

Príloha č. 2: Návrh na plnenie kritérií

Príloha č. 3: Skladba vozidlového parku pre účel osadenia označovačov – podrobný rozpis

Príloha č. 4: Reklamačný poriadok

Za Predávajúceho: Za Kupujúceho:

V ........................, dňa .................. V ........................, dňa ..................

.................................................... .................................................... Ing. Ján Barienčík, PhD.

konateľ